Document ID: 32005R1458

32005R1458
L 233/3
SLUŽBENI LIST EUROPSKE UNIJE
08.09.2005.
UREDBA KOMISIJE (EZ) br. 1458/2005
od 8. rujna 2005.
o trajnom i privremenom odobrenju određenih dodataka hrani za životinje i privremenom odobrenju novog korištenja već odobrenih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezin članak 3., članak 9.d stavak 1. i članak 9.e stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima koji se koriste u hranidbi životinja (2), a posebno njezin članak 25.,
budući da:
(1)
Uredbom (EZ) br. 1831/2003 određuje se odobrenje dodataka koji se koriste u hranidbi životinja.
(2)
Člankom 25. Uredbe (EZ) br. 1831/2003 utvrđuju se prijelazne mjere za zahtjeve za odobrenje dodataka hrani za životinje podnesene u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjevi za odobrenje dodataka navedenih u prilozima ovoj Uredbi podneseni su prije datuma primjene Uredbe (EZ) br. 1831/2003.
(4)
Početni komentari na te zahtjeve, kako su predviđeni člankom 4. stavkom 4. Direktive 70/524/EEZ, proslijeđeni su Komisiji prije datuma primjene Uredbe (EZ) br. 1831/2003. Ti se zahtjevi prema tome trebaju nastaviti razmatrati u skladu s člankom 4. Direktive 70/524/EEZ.
(5)
Korištenje pripravka enzima endo-1,3(4)-beta-glukanaze dobivenog od Aspergillus niger (MUCL 39199) privremeno je odobreno, prvi put za tovne piliće Uredbom Komisije (EZ) br. 1436/98 (3). Dostavljeni su novi podaci u prilog zahtjevu za odobrenje bez vremenskog ograničenja tog pripravka enzima. Procjena pokazuje da su ispunjeni uvjeti utvrđeni člankom 3.a Direktive 70/524/EEZ za takvo odobrenje. Prema tome bi se korištenje ovog pripravka enzima, kako je određeno u Prilogu I., trebalo odobriti bez vremenskog ograničenja.
(6)
Korištenje pripravka enzima endo-1,3(4)-beta-glukanaze dobivenog od Aspergillus aculeatus (CBS 589.94), endo-1,4-beta-glukanaze dobivenog od Trichoderma longibrachiatum (CBS 592.94), alfa-amilaze dobivenog od Bacillus amyloliquefaciens (DSM 9553) i endo-1,4-beta-ksilanaze dobivenog od Trichoderma viride (NIBH FERM BP 4842) odobreno je za tovne piliće bez vremenskog ograničenja Uredbom Komisije (EZ) br. 358/2005 (4) i privremeno za tovne pure Uredbom Komisije (EZ) br. 2013/2001 (5). Dostavljeni su novi podaci u prilog zahtjevu za proširenje odobrenja korištenja tog pripravka enzima za kokoši nesilice. Europska agencija za sigurnost hrane (EFSA) usvojila je mišljenje o korištenju ovog pripravka koje zaključuje da ono ne predstavlja rizik za tu dodatnu kategoriju životinja. Procjena pokazuje da su ispunjeni uvjeti utvrđeni člankom 9.e stavkom 1. Direktive 70/524/EEZ za odobrenje tog pripravka za takvo korištenje. Prema tome bi se korištenje ovog pripravka enzima, kako je određeno u Prilogu II., trebalo odobriti na razdoblje od četiri godine.
(7)
Korištenje pripravka enzima endo-1,4-beta-ksilanaze dobivenog od Trichoderma longibrachiatum (ATCC 2105), endo-1,3(4)-beta-glukanaze dobivenog od Trichoderma longibrachiatum (ATCC 2106) odobreno je za tovne piliće bez vremenskog ograničenja Uredbom Komisije (EZ) br. 833/2005 (6). Dostavljeni su novi podaci u prilog zahtjevu za proširenje odobrenja korištenja tog pripravka enzima za tovne pure. EFSA je usvojila mišljenje o korištenju ovog pripravka koje zaključuje da ono ne predstavlja rizik za tu dodatnu kategoriju životinja. Procjena pokazuje da su ispunjeni uvjeti utvrđeni člankom 9.e stavkom 1. Direktive 70/524/EEZ za odobrenje tog pripravka za takvo korištenje. Prema tome bi se korištenje ovog pripravka enzima, kako je određeno u Prilogu II., trebalo odobriti na razdoblje od četiri godine.
(8)
Dostavljeni su podaci u prilog zahtjevu za odobrenje korištenja pripravka enzima endo-1,4-beta-ksilanaze dobivenog od Aspergillus niger (CBS 109.713) za tovne piliće. EFSA je usvojila mišljenje o korištenju ovog pripravka koje zaključuje da ono ne predstavlja rizik za potrošača, korisnika, kategoriju životinja ili okoliš. Procjena pokazuje da su ispunjeni uvjeti utvrđeni člankom 9.e stavkom 1. Direktive 70/524/EEZ za odobrenje tog pripravka za takvo korištenje. Prema tome bi se korištenje ovog pripravka enzima, kako je određeno u Prilogu II., trebalo odobriti na razdoblje od četiri godine.
(9)
Procjena ovih zahtjeva pokazuje da bi se trebali zahtijevati određeni postupci radi zaštite radnika od izlaganja dodacima navedenima u prilozima. Takva bi se zaštita trebala osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (7).
(10)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravci koji pripadaju skupini „Enzimi”, kako je navedeno u Prilogu I., odobravaju se za korištenje bez vremenskog ograničenja kao dodaci u hranidbi životinja pod uvjetima propisanima u tom Prilogu.
Članak 2.
Pripravci koji pripadaju skupini „Enzimi”, kako je navedeno u Prilogu II., odobravaju se za korištenje na razdoblje od četiri godine kao dodaci u hranidbi životinja pod uvjetima utvrđenima u tom Prilogu.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. rujna 2005.

Labels: 0
17
16
6